Telefon za poželjeti: Uz njega iPhone izgleda sasvim obično

Xiaomi Mi Mix je telefon kojem skoro cijelu prednju stranu zauzima ekran i nema nikakvih rubova. Kineski div kaže da je ovo koncept, ali u prodaju će ga pustiti sljedeći tjedan

<p>Kineski div Xiaomi u utorak je predstavio telefon Mi Mix koji bez ikakvih teškoća konkurira za naslov najljepšeg na svijetu. Dizajnirali su ga u suradnji sa slavnim francuskim dizajnerom Philippeom Starckom, a iako se radi o konceptnom uređaju, telefon je stvaran i može se kupiti. </p><p>Uređaj plijeni pažnju velikim 6,4-inčnim ekranom oko kojeg gotovo da nema rubova, a kako bi još više naglasili taj ekran, prednju kameru su gurnuli na njegov donji desni rub. Što se ekrana tiče, on je Full HD rezolucije, dok je ostatak uređaja izrađen od keramike. </p><p>Kao top model karakteriziraju ga i odlične tehničke karakteristike pa je tako ovdje Snapdragon 821 procesor, baterija kapaciteta 4440 mAh i kamere od 16 i 5 megapiksela. </p><p>Zbog ovakvog ekrana Xiaomi je uklonio zvučnik i senzor udaljenosti te su ovdje smjestili piezoelektrični aktuator koji proizvodi zvuk, dok telefon udaljenost predmeta osjeti uz pomoć ultrazvuka. </p><p>Kinezi će ga moći kupiti već sljedeći tjedan i to u dvije različite verzije. Model sa 4 GB RAM-a i 128 GB memorije stajat će oko 510 dolara, dok će top model sa 256 GB memorije i 6 GB RAMA stajati 590 dolara. </p><p>Loša vijest za mnoge od nas je kako nema previše izgleda da ćemo Mi Mix vidjeti izvan Kine. Iz idndijskog ogranka kompanije na Redditu su komentirali kako bi lansiranje telefona na drugim tržištima bilo problematično. Navode da je ovo još konceptni uređaj i da nema previše smisla da ga lansiraju na drugim tržištima. Ovdje su odgovarali na pitanje o dostupnosti u Indiji, ali isti problemi javljaju se na svakom tržištu - od marketinga, prodaje, certificiranja, prenosi <a href="http://www.androidauthority.com/xiaomi-mi-mix-wont-reach-other-markets-724543/">Android Authority.</a></p>